# Bilag 6: Administrative bestemmelser

Bilaget brukes til å samle administrative rutiner for avtaleforholdet og samarbeidet mellom partene.

Partneren skal fylle ut bilaget i henhold til anvisningene i det enkelte punkt under. Bilaget er delvis fylt ut av Oppdragsgiver og fylles inn av Partneren hvor det er behov.

## Avtalens punkt 1.4 Partenes representanter

Bemyndiget representant for partene, og prosedyrer og varslingsfrister for eventuell utskiftning av disse, skal spesifiseres her.

## Avtalens punkt 2.1 Forberedelser og organisering

Partneren må beskrive forventninger til prosjektorganisering, definisjon av roller, ansvar og fullmakter, styringsdokumenter, rapportering, møter og møtefrekvens her. Partneren bes merke seg at dette punkt vil kunne være gjenstand for forhandling.

Før kontrakt signeres skal punktet spesifiseres.

## Avtalens punkt 5.2 Krav til Partnerens ressurser og kompetanse

Partnerens prosjektleder og øvrig nøkkelpersonell angis her. Personell som oppgis her må være de samme som oppgis i forbindelse med prekvalifisering. Oppdragsgiver vil legge inn kort oversikt her før kontrakt signeres.

## Avtalens punkt 5.3 Bruk av underleverandør

Partnerens godkjente underleverandører skal angis her.

## Avtalens punkt 5.4 Samarbeid med tredjepart

Dersom det er avtalt at Partneren skal samarbeide med tredjepart, skal omfanget av bistand avtales nærmere her.

## Avtalens punkt 5.5 Lønns- og arbeidsvilkår

Følgende ufravikelige krav stilles til lønns- og arbeidsvilkår hos partneren:

##  Krav til leverandør og eventuelle underleverandører.

På områder som er dekket av forskrift om allmenngjort tariffavtale, skal leverandøren sørge for at ansatte hos leverandøren og eventuelle underleverandører som direkte medvirker til å oppfylle denne kontrakten har lønns- og arbeidsvilkår i henhold til gjeldene forskrifter.

På områder som ikke er dekket av forskrift om allmenngjort tariffavtale, skal leverandøren sørge for at de samme ansatte har lønns- og arbeidsvilkår i henhold til gjeldende landsomfattende tariffavtale for den aktuelle bransje. Med lønns- og arbeidsvilkår menes bestemmelser om minste arbeidstid, lønn, herunder overtidstillegg, skift- og turnustillegg og ulempetillegg, og dekning av utgifter til reise, kost og losji, i den grad slike bestemmelser følger av tariffavtalen.

Leverandøren skal ha samme forpliktelser avtalefestet i alle avtaler som omfatter ansatte hos underleverandører som direkte medvirker til å oppfylle denne kontrakten.

## 2. Administrative bestemmelser for lønns- og arbeidsvilkår

**2.0 Virkeområde for bestemmelsene i pkt. 2**

Leverandøren plikter å følge de administrative bestemmelsene knyttet til lønns- og arbeidsvilkår, jf. pkt. 2, så langt disse er gjort gjeldende for denne kontrakten:

1. Pkt. 2. 1 gjelder for alle kontrakter som er dekket av forskrift om lønns- og arbeidsvilkår, samt for kontrakter med verdi over 500.000 kroner eks. mva. som er dekket av allmenngjort tariffavtale.
2. Pkt. 2.2 og 2.3 gjelder for alle kontrakter som er dekket av forskrift om lønns- og arbeidsvilkår og for alle kontrakter som er dekket av allmenngjort tariffavtale.
3. Bestemmelsene i pkt. 2.1 – 2.3 vil for øvrig kunne gjøres gjeldende av oppdragsgiver ved mistanke om irregulære forhold som gjelder lønns- og arbeidsvilkår hos leverandøren eller dennes underleverandører.
4. Pkt. 2.4 og 2.5 gjelder for alle kontrakter.

**2.1. Egenrapportering**

Leverandøren skal gjøre rede for hvordan virksomheten ivaretar kravene i pkt. 1 ovenfor. Dette skal gjøres ved å fylle ut skjema for egenrapportering av lønns- og arbeidsvilkår. Med mindre annet er avtalt, skal egenrapporteringen sendes til oppdragsgiver innen én måned etter kontrakten har startet. Egenrapportering kan kreves flere ganger i løpet av kontraktsperioden.

**2.2 Oppdragsgivers rett til å kreve dokumentasjon**

Leverandøren skal på forespørsel og innen tidsfrist satt av oppdragsgiver kunne dokumentere at kravene til lønns- og arbeidsvilkår blir overholdt i egen virksomhet og hos eventuelle underleverandører. Dokumentasjonen kontrolleres av oppdragsgiver eller ekstern kontrollør engasjert av oppdragsgiver.

Dokumentasjonen kan inkludere, men er ikke begrenset til, komplett liste med navn på egne og eventuelle underleverandørers ansatte som direkte medvirker til å oppfylle kontrakten, oversikt over allmenngjorte og/eller landsomfattende tariffavtaler som legges til grunn for de samme ansatte, innsyn i leverandørens avtalte lønns- og arbeidsvilkår med eventuelle underleverandører, timelister, arbeidsavtaler, lønnslipper og avtaler om kost og losji.

**2.3 Rett til å foreta annonserte og uannonserte kontroller**

Oppdragsgiver, samt eksterne kontrollører engasjert av oppdragsgiver, har rett til å foreta annonserte og uannonserte stedlige kontroller hos leverandøren, eventuelle underleverandører og ved lokasjonen hvor tjenesten utføres. En stedlig kontroll vil kunne inkludere innsyn i lønns- og personaldata.

**2.4 Taushetsplikt vedr. innhentede opplysninger**

Oppdragsgiver og eventuell ekstern kontrollør som mottar dokumentasjon fra leverandøren, har taushetsplikt om opplysningene i dokumentasjonen.

**2.5 Ved pålegg fra Arbeidstilsynet gjelder følgende**

Hvis leverandør eller underleverandør får pålegg fra Arbeidstilsynet som gjelder lønns- og/eller arbeidsvilkår, skal leverandøren uten opphold informere oppdragsgiver ved kopi av pålegget. Leverandøren eller underleverandøren skal utbedre forholdene i pålegget innen Arbeidstilsynets frister.

## 3. Sanksjoner

**3.1. Dagbot ved brudd på administrative bestemmelser/kontraktsbestemmelser for lønns- og arbeidsvilkår**

Leverandør som ikke leverer egenerklæringsskjema innen 1 mnd. etter at kontrakten har startet og som ikke har avtalt en annen leveringsfrist for egenerklæringen, plikter å betale dagbot inntil skjema er levert eller maksimal dagbot er påløpt. Dagboten påløper automatisk, uten ytterligere varsel.

Tilsvarende gjelder der oppdragsgiver har gitt leverandøren en tidsfrist for å fremlegge dokumentasjon på at kravene til lønns- og arbeidsvilkår blir overholdt i egen virksomhet og hos eventuelle underleverandører, men dokumentasjonen ikke blir levert innen fristen.

Hvis leverandør eller underleverandør får pålegg fra Arbeidstilsynet som gjelder lønns- og/eller arbeidsvilkår og ikke utbedrer forholdene i pålegget innen Arbeidstilsynets frister, vil dette bli ansett som mislighold av kontrakten som vil medføre plikt til å betale dagbøter inntil forholdet er rettet eller maksimal dagbot er påløpt. Dagboten påløper automatisk, uten ytterligere varsel.

Hvis brudd på pkt. 1 ovenfor oppdages av oppdragsgiver eller av tredjepart engasjert av oppdragsgiver, skal leverandøren rette forholdet innen den frist oppdragsgiver fastsetter. Der leverandøren selv oppdager slikt brudd gjennom internkontroll eller egen oppfølging av underleverandører, skal leverandøren uten opphold opplyse oppdragsgiver om forholdene og utbedre forholdene innen frist fastsatt av oppdragsgiver. Oppdragsgiver kan kreve at leverandøren skal utarbeide en plan for forbedringer som skal godkjennes av oppdragsgiver. Hvis forholdene ikke utbedres innen fastsatt frist, vil dette bli ansett som mislighold av kontrakten, som vil medføre plikt til å betale dagbøter inntil forholdet er rettet eller maksimal dagbot er påløpt. Dagboten påløper automatisk, uten ytterligere varsel.

Dagboten utgjør 1 % av vederlaget eksklusive mva. for den delen av Tjenesteytelsen som påvirkes av forsinkelsen pr. hverdag misligholdet varer, begrenset til 20 – tjue – hverdager. Dagboten utgjør uansett minimum kr. 1000,- pr. hverdag.

**3.2. Heving ved brudd på administrative bestemmelser/kontraktsbestemmelser for lønns- og arbeidsvilkår**

Ved alvorlige brudd på lønns- og arbeidsvilkår som medfører fare for ansattes liv og helse, ved gjentatte brudd eller når avtalt maksimal dagbot er påløpt, anses dette som vesentlig mislighold som gir oppdragsgiver rett til å heve kontrakten.

## Avtalens punkt 6.2 Oppdragsgivers bruk av tredjepart

Dersom Oppdragsgiver skal la seg bistå av tredjepart i forbindelse med sine oppgaver under avtalen, skal Oppdragsgiver angi tredjeparten(e) her.

## Avtalens punkt 7.4 Skriftlighet

Alle varsler, krav eller andre meddelelser knyttet til denne avtalen skal gis til Oppdragsgivers representant i henhold til avtalens punkt 1.4.

## Avtalens punkt 9.3 Personopplysninger

Underleverandører som er godkjent av Oppdragsgiver skal fremgå her.

## Avtalens punkt 16.3 Uavhengig ekspert

Dersom partene i forbindelse med inngåelsen av avtalen oppnevner en uavhengig ekspert, skal denne angis her.